b'\n_START_ARTICLE_\nAnna Valtonen\n_START_PARAGRAPH_\nAnna Valtonen on suomalainen taiteen tohtori. H\xc3\xa4n toimi 2009\xe2\x80\x932014 Uumajan yliopiston muotoilukorkeakoulun rehtorina, kunnes siirtyi Aalto-yliopiston taiteiden ja suunnittelun korkeakoulun dekaaniksi maaliskuusta 2014 alkaen. H\xc3\xa4n on toiminut my\xc3\xb6s Aalto-yliopiston hallituksen j\xc3\xa4senen\xc3\xa4. Valtonen on opiskellut taidehistoriaa \xc3\x85bo Akademissa ja teollista muotoilua Lahden muotoiluinstituutissa. H\xc3\xa4n v\xc3\xa4itteli tohtoriksi Taideteollisesta korkeakoulusta vuonna 2007. H\xc3\xa4nen v\xc3\xa4it\xc3\xb6skirjansa on Redefining Industrial Design - Changes in the Design Practise in Finland._NEWLINE_Aiemmin Valtonen on ty\xc3\xb6skennellyt Nokia Design Research & Foresight -yksik\xc3\xb6n muotoilujohtajana sek\xc3\xa4 vierailevana professorina ESSEC Business Schoolissa Pariisissa.'